FI Euroopan unionin virallinen lehti C 165/5

Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdassa tarkoitettu muutoshakemuksen julkaiseminen

(2015/C 165/06)

Tämä julkaiseminen antaa oikeuden vastustaa muutoshakemusta Euroopan parlamentin ja neuvoston asetuksen (EU) N:o 1151/2012 (1) 51 artiklassa tarkoitetulla tavalla.

SUOJATUN ALKUPERÄNIMITYKSEN / SUOJATUN MAANTIETEELLISEN MERKINNÄN ERITELMÄN MUUN KUIN VÄHÄISEN MUUTOKSEN HYVÄKSYMISTÄ KOSKEVA HAKEMUS

Asetuksen (EU) N:o 1151/2012 53 artiklan 2 kohdan ensimmäisen alakohdan mukainen muutoksen hyväksymistä koskeva hakemus.

”LIMONE DI SIRACUSA”

EU-nro: IT-PGI-0105-01300 – 19.1.2015

SAN ( ) SMM ( X )

1. Hakijaryhmä ja oikeutettu etu

Consorzio di tutela del Limone di Siracusa IGP Osoite: C/o SOAT di Siracusa Via De Caprio 57 – 96100 Siracusa

Consorzio di tutela del Limone di Siracusa IGP on 14.10.2013 annetun maa- ja metsätalousministeriön asetuksen (decreto) nro 12511 13 §:n 1 momentin nojalla oikeutettu muutoshakemuksen tekemiseen.

2. Jäsenvaltio tai kolmas maa

Italia

3. Eritelmän kohta, jota muutos koskee

—

☐

—

☒

—

☐

—

☐

—

☒

—

☐

—

☒

—

☒

4. Muutoksen (muutosten) tyyppi

—

☒

—

☐

5. Muutos (muutokset)

Tuotteen kuvaus

— Poistetaan kolmen hedelmäluokan Primofiore, Bianchetto eli Maiolino ja Verdello sadonkorjuukauden päättymispäivät. Muutosta perustellaan erilaisten ilmastollisten ja kaupallisten tekijöiden äärimmäisellä vaihtelulla, jonka vuoksi eritelmän mukaisia hedelmiä voidaan poimia myös muulloin kuin voimassa olevassa tuote-eritelmässä vahvistettuina aikoina.

— Lisätään tuote-eritelmän 2 artiklaan seuraava kohta: ”Rajoittamatta yksittäisille hedelmäluokille asetettuja vaatimuksia, hedelmiä, jotka luokaltaan, kokoluokaltaan, kuoren väriltään, painoltaan ja kooltaan poikkeavat edellä tarkoitetuista hedelmäluokista, voidaan suojata maantieteellisellä merkinnällä ’Limone di Siracusa’, kun niitä käytetään pelkästään jalostukseen. Tällaisia hedelmiä ei voida suunnata myytäväksi kuluttajille.”

Muutos antaa tuottajille mahdollisuuden vastata maantieteellisellä merkinnällä ”Limone di Siracusa” suojattujen sitruunoiden jatkuvasti kasvavaan kysyntään jalostusteollisuuden ja erityisesti mehujen ja jäätelöjen valmistajien sekä konditorioiden taholta. Jalostusteollisuus on kiinnostunut ennemminkin hedelmien aistinvaraisista ominaisuuksista kuin kaupallisista ominaisuuksista, kuten koosta, kuoren väristä tai luokasta Extra tai Prima. Muutoksella pyritään vastaamaan markkinoiden kysyntään muuttamatta kuitenkaan kuluttajalle myytäväksi tarkoitettujen, maantieteellisellä merkinnällä ”Limone di Siracusa” suojattujen tuoreena käytettävien sitruunoiden ominaisuuksia.

Tuotantomenetelmä

Tuote-eritelmän 6 artiklan viimeinen virke ”Sitruunoiden sallittu enimmäistuotanto on 29 tonnia hehtaarilta koko tuotantokaudella, kaikki kukinnat mukaan lukien.”

muutetaan seuraavasti:

”Tuoreiden hedelmien markkinoille tarkoitettujen sitruunoiden sallittu enimmäistuotanto on 29 tonnia hehtaarilta koko tuotantokaudella, kaikki kukinnat mukaan lukien.”

Tällä virkkeellä selvennetään, että sallittu enimmäistuotanto koskee ainoastaan tuoreiden hedelmien markkinoita. Määrään ei sisälly teollisuuden käyttöön tarkoitettu Limone di Siracusa -sitruunoiden tuotanto.

Sadonkorjuun jälkeen, pakkaaminen ja merkinnät

Lisätään seuraava ilmaus ”vahojen ja sienihävitteiden käyttö sadonkorjuun jälkeen on kielletty”. Vahojen ja sienihävitteiden käytön kieltäminen sadonkorjuun jälkeen vastaa markkinoiden uusia trendejä.

Jalostukseen tarkoitettujen hedelmien pakkauksista ja merkinnöistä säädetään, jotta tuotteen jäljitettävyys ja alkuperä voidaan varmistaa ja tuote voidaan tunnistaa jalostusteollisuuteen tarkoitetuksi Limone di Siracusa -sitruunaksi.

Tunnus

Tuottajat ovat pyytäneet, että nykyisessä tuote-eritelmässä oleva tuotteen tunnus korvattaisiin nykyaikaisemmalla tunnuksella, jossa on myös kirjaimet IGP (suojatun maantieteellisen merkinnän lyhenne). Uusi tunnus sopii käytettäväksi missä tahansa painetussa muodossa erilaisilla alustoilla teknisesti paremmin kuin tällä hetkellä käytössä oleva tunnus, jossa teksti ”Limone di Siracusa” on vain pieni osa koko tunnusta, mikä on usein aiheuttanut ongelmia nimen luettavuudessa etenkin, jos tunnus on kooltaan pienempi.

Siksi korvataan tunnus:

seuraavalla:

Tuote-eritelmässä on yksityiskohtainen tekninen kuvaus uudesta tunnuksesta.

Tarkistetut lainsäädäntöviittaukset

Koska kuluttajalle myytäväksi tarkoitettujen elintarvikkeiden merkintöjä ja esillepanoa koskevaa unionin säännöstöä päivitetään jatkuvasti, tuote-eritelmän 8 artiklasta:

”Esipakattuina neuvoston direktiivissä 79/112/ETY tarkoitetussa merkityksessä myytävistä tuotteista on laatuvaatimuksissa vaadittujen merkintöjen lisäksi ilmoitettava nettopaino.”

on poistettu viittaus direktiiviin 79/112/ETY, ja se kuuluu seuraavasti:

”Unionin säännöstössä tarkoitetuista esipakattuina myytävistä tuotteista on laatuvaatimuksissa vaadittujen merkintöjen lisäksi ilmoitettava nettopaino.”

YHTENÄINEN ASIAKIRJA

”LIMONE DI SIRACUSA”

EU-nro: IT-PGI-0105-01300 – 19.1.2015

SAN ( ) SMM ( X )

1. Nimi

”Limone di Siracusa”

2. Jäsenvaltio tai kolmas maa

Italia

3. Maataloustuotteen tai elintarvikkeen kuvaus

3.1 Tuotelaji

Luokka 1.6: Hedelmät, vihannekset ja viljat sellaisenaan tai jalostettuina

3.2 Kuvaus 1 kohdassa nimetystä tuotteesta

Suojattu maantieteellinen merkintä ”Limone di Siracusa” on varattu lajiin Citrus limon (L) Burm kuuluvalle lajikkeelle ”Femminello” ja sen klooneille, joita viljellään jäljempänä 4 kohdassa määritellyllä Siracusan maakunnan alueella sijaitsevilla erikoistuneilla viljelmillä.

Korjuuajankohdan perusteella jaoteltaviin hedelmäluokkiin liittyvät ominaisuudet ovat seuraavat:

Primofiore: hedelmät, jotka korjataan 1.10. alkaen ja joilla on seuraavat ominaisuudet:

Kuoren väri : vaaleanvihreästä sitruunankeltaiseen Muoto : elliptinen Koko : keskisuuresta suureen Hedelmän paino : vähintään 100 g Hedelmäliha : väri vaihtelee vaaleanvihreästä sitruunankeltaiseen Mehu : väriltään sitruunankeltaista Siivilöidyn mehun vähimmäispitoisuus : > 34 % painosta Hedelmälihan brix-luku : > 7 Happopitoisuus : > 6 %.

Bianchetto eli Maiolino (eli ”limone primaverile”, kevätsitruuna): hedelmät, jotka korjataan 15.4. alkaen ja joilla on seuraavat ominaisuudet:

Kuoren väri : kirkkaankeltainen Muoto : elliptinen tai munanmuotoinen Koko : suuri Hedelmän paino : vähintään 100 g Hedelmäliha : väriltään keltaista Mehu : väriltään sitruunankeltaista Siivilöidyn mehun vähimmäispitoisuus : > 30 % painosta Hedelmälihan brix-luku : > 6,5 Happopitoisuus : > 5,5 %.

Verdello (eli ”limone d’estate”, kesäsitruuna): hedelmät, jotka korjataan 1.7. alkaen ja joilla on seuraavat ominaisuudet:

Kuoren väri : kirkkaanvihreä Muoto : elliptinen-pallomainen Koko : keskisuuresta suureen Hedelmän paino : vähintään 100 g Hedelmäliha : sitruunankeltainen Mehu : väriltään sitruunankeltaista Siivilöidyn mehun vähimmäispitoisuus : > 25 % painosta Hedelmälihan brix-luku : > 6 Happopitoisuus : > 5,5 %.

Suojatulla maantieteellisellä merkinnällä ”Limone di Siracusa” varustetut hedelmät on pidettävä kaupan tuoreena, ja niiden on kuuluttava luokkaan Extra tai Prima. Sallitut kokoluokat ovat 3, 4 ja 5.

Rajoittamatta yksittäisille hedelmäluokille asetettuja vaatimuksia, hedelmiä, jotka luokaltaan, kokoluokaltaan, kuoren väriltään, painoltaan ja kooltaan poikkeavat edellä tarkoitetuista hedelmäluokista, voidaan suojata maantieteellisellä merkinnällä ”Limone di Siracusa”, kun niitä käytetään pelkästään jalostukseen. Tällaisia hedelmiä ei voida suunnata myytäväksi kuluttajille.

3.3 Rehu (vain eläinperäiset tuotteet) ja raaka-aineet (vain jalostetut tuotteet)

—

3.4 Erityiset tuotantovaiheet, joiden on tapahduttava yksilöidyllä maantieteellisellä alueella

Kaikkien ”Limone di Siracusan” tuotantovaiheiden on tapahduttava yksilöidyllä maantieteellisellä alueella.

Hedelmät on kerättävä puista manuaalisesti. Ne on irrotettava pienillä saksilla, jotka on tarkoitettu sitruunoiden kannan leikkaamiseen.

Sitruunat kerätään suoraan puista perinteisin menetelmin siinä kehitysvaiheessa, jossa niiden aistinvaraiset ja esteettiset ominaisuudet ovat parhaat mahdolliset.

Tuoreiden hedelmien markkinoille tarkoitettujen sitruunoiden sallittu enimmäistuotanto on 29 tonnia hehtaarilta koko tuotantokaudella, kaikki kukinnat mukaan lukien.

3.5 Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

Vahojen ja sienihävitteiden käyttö sadonkorjuun jälkeen on kielletty.

Pakkausmateriaalina voidaan käyttää pahvia, puuta tai muovia. Kierrätysmuovista valmistettujen pakkausten käyttö on sallittua. Sallittuja pakkauksia ovat verkkosäkit ja -pussit, joihin on kiinnitetty muovinen nauha.

3.6 Tuotteen, johon rekisteröity nimi viittaa, merkitsemistä koskevat erityiset säännöt

Seuraavat merkinnät on tehtävä selvin ja näkyvin kirjaimin ainakin pakkauksen yhdelle sivulle joko suoraan pakkaukseen painettuna tai siihen pysyvästi kiinnitettyyn etikettiin: lajike, alkuperä, luokka, kokoluokka ja erä. Kaikki irtotavarana myytävät sitruunat on merkittävä tarralla.

Jokaisessa pakkauksessa on oltava Limone di Siracusan tunnus.

Jalostukseen tarkoitettuja hedelmiä ei voida myydä vähittäin eikä esipakattuina. Niitä voidaan myydä irtotavarana ilman tarraa pakkauksissa tai säiliöissä, joihin on tehty seuraavat merkinnät selvin ja näkyvin kirjaimin ainakin pakkauksen yhdelle sivulle joko suoraan pakkaukseen painettuna tai siihen pysyvästi kiinnitettyyn etikettiin: lajike, alkuperä, luokka, kokoluokka ja erä. Niitä voidaan myydä irtotavarana suoraan erityisillä kuljetuslavoilla, joissa on ehdottoman kiellettyä pitää muita kuin maantieteellisellä merkinnällä ”Limone di Siracusa” suojattuja hedelmiä. Tällöin kuljetusasiakirjoissa on oltava merkintä ”Limone di Siracusa IGP destinato alla trasformazione”, ja niissä on mainittava lajike, kukinta, luokka/luokat, kokoluokka ja erä.

Merkintöihin on kiellettyä lisätä muita kuin tuote-eritelmässä mainittuja luonnehdintoja ja kuvauksia, kuten laatuun liittyviä adjektiiveja ”fine”, ”superiore”, ”selezionato”, ”scelto” tai vastaavia. Tuotetta ylistävien ilmaisujen käyttö ei myöskään ole sallittua.

4. Maantieteellisen alueen tarkka rajaus

SMM-merkinnän saaneen Limone di Siracusan maantieteellinen viljelyalue käsittää seuraavat kunnat: Augusta, Melilli, Siracusa, Avola, Noto, Rosolini, Floridia, Solarino, Sortino ja Priolo Gargallo. Alue ulottuu alle 10 kilometrin etäisyydelle Joonianmerestä ja sijaitsee alle 210 metrin korkeudessa merenpinnasta. Pohjoisessa se rajoittuu Porcariajoen eteläpuolisiin laaksoihin ja etelässä Tellarojoen eteläpuolisiin laaksoihin.

5. Yhteys maantieteelliseen alueeseen

Limone di Siracusa -sitruunoiden tyypillisiä ominaisuuksia ovat mehukkuus ja koko, joka vaihtelee keskisuuresta suureen, sekä ympäri vuoden tapahtuva sadonkorjuu. Näihin ominaisuuksiin vaikuttavat alueen maaperä- ja ilmasto-olosuhteet sekä tuotantoalueella viljeltävien lajikkeiden erityispiirteet. Limone di Siracusa -sitruunaa viljellään rannikolla ja eräillä Siracusan maakuntaa halkovien jokilaaksojen alueilla. Siracusan rannikkotasangoilla mitattujen vuotuisten keskilämpötilojen perusteella voidaankin todeta, että alueen ilmasto on lokakuusta maaliskuuhun leuto ja huhtikuusta syyskuuhun kuiva. Koko alueen maaperä onkin erittäin hedelmällinen, suhteellisen syvä, ravinnepitoinen ja runsaasti orgaanisia aineksia sisältävä.

Vesi on sitruunanviljelyn kannalta ratkaisevan tärkeässä asemassa. Limone di Siracusan tuotantoalueen vesivarat ovat peräisin Iblein vuoristotasangolla sijaitsevalta laajalta maanalaiselta valuma-alueelta, joka on koko Sisilian tärkein luonnonvesivarasto, sekä pintavesistä. Veden saatavuudella ja ilmankosteudella on ratkaisevan tärkeä rooli Limone di Siracusa -sitruunoiden laadun määräytymisessä. Riittävän vedensaannin ja kohtalaisen kostean ilman ansiosta hedelmistä tulee mehukkaampia, säännöllisemmän muotoisia ja ohutkuorisia, ja niitä voidaan kerätä vuoden ympäri.

Sisilialla on vahvat perinteet sitrushedelmien viljelyssä. Näitä sukupolvelta toiselle siirtyneitä viljelyperinteitä noudatetaan edelleenkin Siracusan alueella, jolle on kehittynyt todellista erityisasiantuntemusta Limone di Siracusan viljelyssä.

Eritelmän julkaisutiedot

(tämän asetuksen (2) 6 artiklan 1 kohdan toinen alakohta)

Italian hallitus on aloittanut kansallisen vastaväitemenettelyn julkaisemalla 10.12.2014 Italian tasavallan virallisen lehden numerossa 286 ehdotuksen suojatun maantieteellisen merkinnän ”Limone di Siracusa” hyväksymiseksi.

Eritelmän konsolidoitu teksti on saatavissa internetosoitteessa http://www.politicheagricole.it/flex/cm/pages/ServeBLOB.php/L/IT/IDPagina/3335

tai

menemällä suoraan maa- ja metsätalousministeriön kotisivulle (www.politicheagricole.it), valitsemalla ensin ”Prodotti DOP IGP” (ylhäällä oikealla), sen jälkeen ”Prodotti DOP IGP STG” (näytön vasemmassa laidassa) ja lopuksi ”Disciplinari di Produzione all’esame dell’UE”.

(1) EUVL L 343, 14.12.2012, s. 1.

(2) Ks. alaviite 1.